ສະຫະລັດເປັນຫ່ວງນໍາ ຜົນກະທົບ ຈາກການສ້າງເຂື່ອນ ໃສ່ແມ່ນໍ້າຂອງຕື່ມອີກ
ສະຫະລັດຈະສົ່ງເສີມການພັດທະ​ນາ​​ ແບບ​ມີຄວາມ​ຮັບຜິດຊອບ​ ຜ່ານ​​ໂຄງການ​ຊ່ວຍ​ເຫລື​ອ ມູນ​ຄ່າ 221 ລ້ານ​ໂດ​ລາ ​ໃນ​ຂົງ​ເຂດ​ ລຸ່ມ​ແມ່​ນໍ້າຂອງ.
ເຖິງແມ່ນເລື້ອງການຂັດແຍ້ງກັນກ່ຽວກັບການຍາດກັນອ້າງເອົາກໍາມະສິດໃນດິນດອນໃນເຂດທະເລຈີນໃຕ້ ໄດ້ກາຍເປັນຫົວຂໍ້ທີ່ສໍາຄັນກ່ວາໝູ່ ຢູ່ທີ່ກອງປະຊຸມເລື້ອງຄວາມໝັ້ນຄົງຂອງ ສະມາຄົມອາຊ່ຽນເມື່ອໄວໆມານີ້ກໍຕາມ ແຕ່ພວກເຈົ້າໜ້າທີ່ສະຫະລັດກໍຍັງໄດ້ເພ່ງເລັງໃສ່ ການຫາທາງແກ້ໄຂບັນຫາຂັດແຍ້ງນຶ່ງອີກ ທີ່ ອາດສາມາດສ້າງຄວາມບາດໝາງຂຶ້ນໄດ້ ທີ່ ກ່ຽວພັນກັບຄວາມຕ້ອງການດ້ານພະລັງງານ ທີ່ກໍາລັງເຕີບໃຫຍ່ຂະຫຍາຍຕົວຂຶ້ນນັບມື້ຂອງ ຂົງເຂດເອເຊຍ ແມ່ນໍ້າຂອງແລະສາຂາຂອງມັນແມ່ນເປັນແຫລ່ງນໍ້າທີ່ຄໍ້າຈຸນ ຫລໍ່ລ້ຽງປະຊາ ຊົນຫລາຍສິບລ້ານຄົນໃນຂົງເຂດເອເຊຍຕາເວັນອອກສຽງໃຕ້ ແຕ່ວ່ານອກນັ້ນແລ້ວ ແມ່ນໍ້າ ຂອງກໍຍັງເປັນບ່ອນທີ່ຈະມີການກໍ່ສ້າງເຂຶ່ອນໄຟຟ້າຫລາຍໂຄງການ ທີ່ເປັນຂໍ້ໂຕ້ແຍ້ງກັນ ໃນລະຫວ່າງບັນດາປະເທດເພື່ອນບ້ານໃນຂົງເຂດ ວັນນະສອນມີເລຶ່ອງນີ້ ມາສະເໜີທ່ານ ທ່ານນາງ ຮິລແລຣີ ຄລິນຕັນ ລັດຖະມົນຕີຕ່າງປະເທດສະຫະລັດ ໄດ້ໄປຮ່ວມກອງປະຊຸມວ່າດ້ວຍຄວາມໝັ້ນຄົງແຫ່ງພາກພື້ນ ຂອງສະມາຄົມອາຊ່ຽນທີ່ເກາະບາຫລີ ປະເທດອິນໂດເນເຊຍ ເມື່ອໝໍ່ໆມານີ້ ເພື່ອຈະບອກວ່າ ສະຫະລັດແມ່ນຍັງມີເຈດຕະນາທີ່ຈະເຂົ້າພົວພັນໃນການ ພັດທະນາທາງການເມືອງແລະເສດຖະກິດຂອງຂົງເຂດນັ້ນຢູ່ຕໍ່ໄປ ແລະ ໃນອັນທີ່ເປັນພາກສ່ວນນຶ່ງຂອງຄວາມພະຍາຍາມດັ່ງກ່າວນີ້ ທ່ານນາງ ຄລິນຕັນໄດ້ເວົ້າສູ່ກອງປະຊຸມຟັງ ກ່ຽວກັບວ່າວໍຊິງຕັນຈະສົ່ງເສີມຊຸກຍູ້ ການພັດທະນາແບບມີຄວາມຮັບຜິດຊອບແນວໃດ ຜ່ານໂຄງການຊ່ວຍເຫລືອທີ່ມີມູນຄ່າ 221 ລ້ານໂດລາ ໃນຂົງເຂດລຸ່ມແມ່ນໍ້າຂອງນັ້ນ ເງິນຊ່ວຍເຫລືອໃນໂຄງການດັ່ງກ່າວນີ້ ຈະໃຊ້ເປັນງົບປະມານສໍາລັບໂຄງການສຶກສາ ໂຄງ ການສະພາບແວດລ້ອມ ສຸຂະພາບ ແລະໂຄງລ່າງພື້ນຖານ ໃນຂົງເຂດທີ່ດ້ອຍພັທະນາໃນ ກໍາປູເຈຍ ລາວ ໄທ ແລະຫວຽດນາມ ທ່ານ ເດວິດ ຄາເດິນ(David Carden) ເອກອັກຄະລັດຖະທູດສະຫະລັດປະຈໍາສະມາຄົມອາຊ່ຽນ ກ່າວວ່າ ສະຫະລັດມີຄວາມເປັນຫ່ວງກ່ຽວກັບຜົນກະທົບຂອງໂຄງການເຂຶ່ອນໄຟຟ້ານໍ້າຕົກໃຫຍ່ໆຫລາຍໂຄງການທີ່ຈະສ້າງ ຂຶ້ນຢູ່ຕາມລໍາແມ່ນໍ້າຂອງ ທີ່ກຸ່ມສະພາບແວດລ້ອມບາງກຸ່ມໄດ້ເຕືອນວ່າ ອາດສາມາດສົ່ງຜົນກະທົບຢ່າງຮ້າຍແຮງ ຕໍ່ທາງນໍ້າທີ່ສໍາຄັນຕ່າງໆໃນຂົງເຂດໄດ້ນັ້ນ ທ່ານ ຄາເດິນ ກ່າວວ່າ: ມີປະຊາຊົນຫລາຍກວ່າ 60 ລ້ານຄົນທີ່ອາໃສຢູ່ຕາມລໍາແມ່ນໍ້າຂອງ ຊຶ່ງມີ ເນື້ອທີ່ຫລາຍກວ່າ 600,000 ກິໂລແມດມົນທົນ ເປັນເຂດປະມົງພາຍໃນ ດິນແດນທີ່ໃຫຍ່ທີ່ສຸດຂອງໂລກ ນອກນີ້ແລ້ວ ພວກຊາວນາຍັງໄດ້ອາໃສເພິ່ງພານໍ້າແລະຕະກອນຈາກແມ່ນໍ້າຂອງນີ້ ເພື່ອຫົດນາແລະໃຊ້ເປັນປຸ໋ຍໃສ່ເຂົ້າທີ່ເຂົາເຈົ້າປູກ ແຕ່ກໍເກີດມີຄວາມເປັນຫ່ວງເພີ່ມຂຶ້ນນັບມື້ວ່າ ການສ້າງເຂື່ອນໄຟຟ້ານໍ້າຕົກໃນປະເທດຈີນ ແລະແຜນການທີ່ຈະສ້າງເຂື່ອນເພີ່ມຕື່ມອີກ ໃນລາວແລະກໍາປູເຈຍນັ້ນ ອາດສາມາດສ້າງ ຄວາມເສຍຫາຍຢ່າງສໍາຄັນ ໃຫ້ແກ່ສະພາບແວດລ້ອມແລະເສດຖະກິດຢູ່ໃນພວກປະເທດ ທີ່ຢູ່ໃນລຸ່ມແມ່ນໍ້າຂອງລົງໄປອີກ ເຊັ່ນຫວຽດນາມນັ້ນ ທ່ານເອກອັກຄະລັດຖະທູດ ຄາເດິນ ກ່າວວ່າ ການຊ່ວຍເຫລືອຂອງສະຫະລັດແມ່ນມີເປົ້າໝາຍຢ່າງກວ້າງຂວາງ ທີ່ແນໃສ່ເພື່ອສະໜອງການຊ່ວຍເຫລືອເພື່ອຊ່ວຍຮັກສາຄຸ້ມຄອງ ສັນຕິພາບແລະສະຖຽນລະພາບຢູ່ໃນຂົງເຂດນຶ່ງ ທີ່ມີຄວາມສາມາດບົ່ມຊ້ອນທີ່ຈະເກີດຂໍ້ຂັດ ແຍ້ງຜິດຖຽງກັນຂ້າມຊາຍແດນໄດ້ ທ່ານຄາເດິນເວົ້າວ່າ: ແຕ່ທ່ານ ມິລເຕິນ ອອສບອນ(Milton Osborne) ນັກວິເຄາະຂ່າວກ່ຽວກັບຂົງເຂດເອເຊຍຕາເວັນອອກສຽງໃຕ້ ປະຈໍາສະຖາບັນນະໂຍບາຍນາໆ ຊາດ Lowy ຂອງອອສເຕຣເລຍ ກ່າວວ່າ ການເຂົ້າພົວພັນຂອງສະຫະລັດໃນຂົງເຂດເອເຊຍນັ້ນ ແມ່ນຖືກດົນໃຈໂດຍ ຄວາມເປັນຫ່ວງກ່ຽວກັບອິດທິພົນທີ່ກໍາລັງເຕີບໃຫຍ່ຂຶ້ນນັບມື້ຂອງຈີນນັ້ນ ເປັນສ່ວນໃຫຍ່ ຊຶ່ງທ່ານ ອອສບອນ ກ່າວວ່າ: ທ່ານ ອອສບອນ ເວົ້າວ່າ: ຢ່າງໃດກໍຕາມ ທ່ານ ອອສບອນ ກ່າວວ່າ ເງິນຊ່ວຍເຫລືອດັ່ງກ່າວບໍ່ອໍານວຍໃຫ້ພວກເຈົ້າ ໜ້າທີ່ສະຫະລັດ ມີສິດເຂົ້າຮ່ວມໃນການເຈລະຈາ ເພື່ອຕໍ່ຮອງກ່ຽວກັບເລື້ອງການພັດທະນາ ໃດໆໃນເຂດປາກແມ່ນໍ້າຂອງນັ້ນ ແຕ່ມັນກໍສະແດງໃຫ້ເຫັນວ່າ ສະຫະລັດແມ່ນມີຄວາມໝັ້ນ ໝາຍທີ່ຈະເອົາບົດບາດໃນທາງສ້າງສັນ ໃນການຫລໍ່ຫລອມອະນາຄົດຂອງຂົງເຂດເອເຊຍ